王尧民，字太朴，陕西汉羌卫（在汉中府南郑县）官籍滦州人，明朝政治人物，进士出身。登万历三十二年（1604年）甲辰科进士，三十三年任山西蒲州知州，三十七年任河南禹州知州，时尚寛厚，玩愒成风，宗室交横，民不聊生。尧民性廉直，察吏之作奸者，立寘重法。民之逋赋，半系收者干没，严以比之，侵欺不得行。锄强扶弱，小民始有生气。以强项忤当道意，为里豪所诬，论劾，乡民李登仕等诣阙讼冤，吏部尚书孙丕扬为之叹息，覆疏有“衆服刚明”之语，升山东东昌府知府，仕终湖广副使。